Մենք շեղվեցինք զուտ «ՄիԳ» մակնիշի կործանիչներից, և Ա.Միկոյանի մասնագիտական գործունեության հետ կապված նշենք երկու պատմություն, որոնք ոչ բայրացակամ մարդիք օգտագործում են Ա. Միկոյանի անունը վարկաբեկելու և ստորացնելու նպատակով։ Առաջին պատմությունը կապված է խորհրդային կործանիչների ավիակոնստրուկտոր Ն.Ն.Պոլիկարպովի հետ։ Ասվում է, թե իբր Միկոյանը մինչև Հայրենական մեծ պատերազմը, աշխատելով վերջինիս մոտ, ամեն ինչ արել է նրան կործանելու համար, և «ՄիԳ-1» կործանիչի նախագիծն էլ լիովին պատկանում է Պոլիկարպովին, Միկոյանն այն խլել է վերջինիցս։ Իսկ նրա հանցավոր քայլերը քողարկում էր ամենակարող Անաստաս Միկոյանը, որը կոնստրուկտորական գործունեության չափազանց քիչ փորձ ունեցող եղբորը դարձրեց առանձին ԿԲ-ի տեր։ Մենք այս պատմությանը չէինք անդրադառնա, եթե այն լիներ զուտ բամբասանք, սակայն վերջերս ռուսական մամուլում հայտնվել են բավականին շատ հրապարակումներ այդ մասին, և մեզանում էլ որոշ մարդիք հավատում են այդ ստահոտ գրվածքներին։ Նման անհիմն մեղադրանքներին կան հիմնավորված և լուրջ պատասխաններ։